Leonore Davidoff

**Leonore Davidoff** (New York, AEB, 1932ko urtarrilaren 31 &ndash; 2014ko urriaren 19a) soziologo eta historialari feminista estatubatuarra izan zen, aitzindaria emakumeen historiari buruzko ikerketetan eta genero-harremanei buruzko ikerketan, eremu publiko eta pribatuko genero-rolen banaketaren analisia txertatuz. 1987an Catherina Hall-ekin *Fortunas familiares: hombres y mujeres de la clase media inglesa (1780-1850)* lan eragingarria argitaratu zuen, klase ertain ingelesari buruzko lehen ikerketetako bat bihurtu zena, familiako lanaren banaketa sexuala, espazio publiko eta pribatuaren arteko harremana eta familia barruko harremanak edo garaiko erritual sozialak aztertuz.

Essexeko Unibertsitateko irakaslea izan zen, Paul Thompson soziologoarekin Historia Tailerretan parte hartu zuen eta 1975ean Londresko Liburutegi Feminista bihurtu zen Emakumeentzako Ikerketa eta Baliabideen Zentroa zuzendu zuen. 1989an *Gender & History* aldizkari akademikoaren sortzaileetako bat izan zen.

## Biografia 
Davidoff New Yorken jaio zen. Lau seme-alabetatik bigarrena zen, Idarena eta Leo Davidoffena, Ekialdeko Europako etorkin judu pobretuena. Connecticuteko komunitate protestante zuri batean hazi zen, eta horrek "marjinazioaren lezio goiztiar" gisa balio izan zion. Bere aita, Letoniako etorkina, neurokirurgialari bihurtu zen eta Albert Einste Medikuntza Fakultatearen sortzailea izan zen. Bere ama, Bostonen jaioa eta emigrante lituaniarren alaba, emakumeen eskubideen lehen defendatzaileetako bat eta ezkon-aholkularia izan zen. Neba eta ahizpa zaharrena ere medikuak izan ziren.

Urte batzuk isolatuta sentitu ondoren, eta "unibertsitateen inguruan baina ez haietan", Davidoffek emakume helduentzat zen Cambridgeko Lucy Cavendish Collegen, babesa eta konexioak aurkitu zituen. Lockwood 1968an Essexeko Unibertsitatera joan zenean soziologiako irakasle gisa, Davidoff han hasi zen ikerlari lanetan. Eta 1975ean historia sozialeko irakasle bihurtu zen, eta Erresuma Batuko emakumeen historiako lehen masterrean irakatsi zuen. 1990ean ikerketa-irakasle izendatu zuten, eta urte batzuk geroago erretiratu egin zen. David Lockwood Davidoff baino hilabete batzuk lehenago hil zen, 2014ko ekainean. Bizirik diraute hiru seme-alabek, Ben, Matthew eta Haroldek, eta haien familiek. Berak eskatuta, 2014ko azaroaren 3ko hileta-elizkizuna Robert Frosten *The Road Not Taken (Hartu gabeko bidea)* poemarekin hasi zen.

### Argitalpen batzuk 
* 1995. *Worlds Between: Historical Perspectives on Gender and Class,* 288 or. John Wiley & Sons,  

* 1999, Doolittle, M., J. Fink eta K. Holdenekin. *The Family Story: Blood, Contract and Intimacy (Familiaren historia: odola, kontratua eta intimitatea)* 297 p. Londres eta New York: Longman.  

* 1987, Hall, Catherinerekin. *Family Fortunes: Men and Women of the English Middle Class 1780-1850* (*Familia aberastasunak: Ingalaterrako klase ertaineko gizon eta emakumeak 1780-1850)* 576 orr. Chicago: University of Chicago Press.  

* 1986, Westover, B-rekin. *Our Work, Our Lives, Our Words: Women’s History and Women’s Work (Gure lana, gure bizitza, gure hitzak: emakumeen historia eta emakumeen lana*) 189 p. Totowa, New Jersey: Barnes & Noble Books.  

#### Itzulpenak 
* Hall, Catherinerekin. *Fortunas familiares: hombres y mujeres de la clase media inglesa, 1780-1850*, 17. ber., Feminismos (Madril), 358 or. Valentziako Unibertsitatea,  

## Erreferentziak 
 

## Ikus, gainera 
* Feminismo

## Kanpo estekak